wickkiey/tamil-wikipedia-chunked huggingface dataset:
# தேவேந்திரகுல வேளாளர் கூட்டமைப்பு

## கட்சியின் கொள்கைகள்

- பள்ளர் சமூகத்தின் உட்பிரிவுகளான, குடும்பன், தேவேந்திர குலத்தார் காலாடி, பண்ணாடி, கடையன், வயக்காரன், வாதிரியான், மூப்பன் ஆகிய உட்பிரிவுகளை ஒன்றிணைத்து தேவேந்திரகுல வேளாளர் என்று அரசு ஆணை வழங்க வேண்டும்.
- இம்மானுவேல் சேகரனின் நினைவு நாளை அரசு விழாவக் கொண்டாட வேண்டும்.
- மதுரையில் குறிப்பிட்ட இடத்தில் சுந்தரலிங்கத்தின் முழு உருவ சிலை திறக்க வேண்டும்.
# ஹிந்துஸ்தான் ஷிப்யார்ட் லிமிடெட்

**ஹிந்துஸ்தான் ஷிப்யார்ட் லிமிடெட்** (Hindustan Shipyard Limited) ஆனது இந்தியாவின் கிழக்கு கடற்கரையில் உள்ள விசாகப்பட்டினத்தில் அமைந்துள்ள கப்பல் கட்டுமிடமாகும்.
# ஹிந்துஸ்தான் ஷிப்யார்ட் லிமிடெட்

## வரலாறு

22 ஜூன் 1941 அன்று டாக்டர் இராஜேந்திரப் பிரசாத் அவர்களால் இந்தக் கப்பல் கட்டுமிடத்திற்கு அடிக்கல் நாட்டப்பட்டது. ஆரம்பத்தில் *சிந்தியா கப்பல் கட்டுமிடம்* என அறியப்பட்ட, இது தொழிலதிபர் வால்சாந் ஹிரசாந்தால் தி சிந்தியா ஸ்டீம் நேவிகேஷன் கம்பெனி லிமிடெட் நிறுவனத்தின் ஒருபகுதியாக கட்டப்பட்டது. சுதந்திரத்திற்குப் பிறகு முழுவதும் இந்தியாவிலேயே கட்டப்பட்ட *ஜல் உஷா* கப்பலானது சிந்தியா கப்பல் கட்டுமிடத்தில் கட்டப்பட்டது. மேலும் இக்கப்பல் ஜவகர்லால் நேருவால் 1948 ஆம் ஆண்டு துவக்கி வைக்கப்பட்டது.  
இந்த கப்பல் கட்டும் துறைமுகம் 1961 ல் நாட்டிற்கு அர்ப்பணிக்கப்பட்டது, மேலும் ஹிந்துஸ்தான் ஷிப்யார்ட் லிமிடெட் என பெயர் மாற்றமும் செய்யப்பட்டது.  
2009ல், ஹிந்துஸ்தான் ஷிப்யார்ட் லிமிடெட் ஆனது கப்பல் துறை அமைச்சகத்திடமிருந்து பாதுகாப்புத்துறை அமைச்சகத்திற்கு மாற்றப்பட்டது. அணு ஆற்றலுடன் கூடிய அரிகந்த் வகை நீர்மூழ்கிகளை உருவாக்குவதில் ஹிந்துஸ்தான் ஷிப்யார்ட் லிமிடெட் முக்கியப் பங்காற்றியது.
# ஹிந்துஸ்தான் ஷிப்யார்ட் லிமிடெட்

## கப்பல்கள்

2009ன் படி, இத்துறைமுகத்தில் 170 கப்பல்கள் வரை கட்டப்பட்டுள்ளது, மேலும் 2000 கப்பல்கள் வரை பழுது பார்க்கப்பட்டுள்ளது. இதில் பெரிய கப்பல்கள், கடலோர கண்காணிப்புக் கப்பல்கள், ஆய்வுக் கப்பல்கள், துளையிடும் கப்பல்கள், கடலோரத் தளங்கள் போன்றவை கட்டப்படுகின்றன.
# பேரி எம். ஆஸ்போன்

**பேரி எம். ஆஸ்போன்** (*Barrie M. Osborne*, பிறப்பு: பிப்ரவரி 7, 1944) ஒரு அமெரிக்க திரைப்பட தயாரிப்பாளர், தயாரிப்பு நிர்வாகம் மற்றும் இயக்குநர்.
# பேரி எம். ஆஸ்போன்

## வாழ்க்கைச் சுருக்கம்

ஆஸ்போன், நியூயார்க் நகரத்தில் ஜெர்தா ச்க்வார்சு மற்றும் வில்லியம் ஆஸ்போன் அவர்களுக்கு மகனாக 1944-ம் ஆண்டு பிறந்தார். இவர் மினிசோட்டாவில் உள்ள கார்லெடான் கல்லூரியின் முன்னாள் மாணவர் ஆவார், தற்போது நியூசிலாந்தில் உள்ள வெல்லிங்க்டன் பகுதியில் வசித்து வருகிறார்.  
ஆஸ்போனின் குறிப்பிடத்தக்க படமாக *தி லார்ட் ஆப் தி ரிங்க்ஸ்: தி ரிட்டர்ன் ஆப் தி கிங்* அமைந்தது, இத்திரைப்படத்திற்காக அவருக்கு அகாதமி விருது கிடைத்தது. இவ்விருதை பீட்டர் ஜேக்சன் மற்றும் ப்ரான் வால்ஷுடன் பகிர்ந்து கொண்டார்.  
சமீபகாலத்தில், ஆஸ்போன் கத்தாரில் உள்ள அல்நூர் ஹோல்டிங்கஸ் என்ற நிறுவனம் முகம்மது நபியை பற்றிய 200 மில்லியன் அமெரிக்க டாலர் மதிப்புள்ள திரைப்படம் தயாரிக்க உதவியுள்ளார். பிப்ரவரி 2012-ல் *தி கிரேட் கேட்ஸ்பை* என்ற திரைப்படத்தின் மறு ஆக்கம் செய்துள்ளார்.  
கிரிஷ்டியன் கெல்லர் இயக்கத்தில், க்லோரியா த்ரேவி நடிக்கும் "த்ரேவி" திரைப்படத்தை மேக்ஸ் ஆப்பீடோல், உடன் இணைந்து தயாரிக்கிறார்.  
ஆஸ்போன் தயாரிப்பில் தமிழ்த் திரைப்பட நடிகர் கமல்ஹாசன் கதை எழுதி நடிக்க இருப்பதாக செய்திகல் வெளியாகி உள்ளன.
# பேரி எம். ஆஸ்போன்

## திரைப்படங்கள்

### தயாரிப்பாளராக

- *கோஜக்* (1973) (unit manager)
- *அபோகல்லிப்ஸ் நவ்* (1979) (production manager) (as Barry Osborne)
- *கட்டர்ஸ் வே* (1981) (associate producer) (unit production manager)
- ... aka Cutter and Bone
- *தி பிக் சில்* (1983) (associate producer) (unit production manager) (as Barrie Osborne)
- *ஆக்டோபுசி* (1983) (production manager)
- *தி காட்டன் கிளப்* (1984) (line producer)
- *பேன்டன்கோ* (1985) (associate producer) (unit production manager)
- *பெக்கி சூ காட் மேரிட்* (1986) (executive producer) (unit production manager)
- *சைல்ட்ஸ் ப்ளே* (1988) (executive producer)
- *டிக் ட்ரேசி* (1990) (executive producer)
- *கிண்டர்ஸ்பைல்* (1992) (executive producer)
- ... aka Child's Play
- *Wilder Napalm* (1993) (executive producer) (unit production manager)
- *Rapa Nui* (1994) (executive producer)
- *China Moon* (1994) (producer)
- *The Fan* (1996) (executive producer)
- *Face/Off* (1997) (producer)
- *தி மேட்ரிக்ஸ்* (1999) (executive producer)
- *த லார்டு ஆப் த ரிங்ஸ்: த பெலொசிப் ஆப் த ரிங்* (2001) (producer)
- *The Last Place on Earth* (2002) (producer)
- *த லோட் ஒவ் த ரிங்ஸ் - த டூ டவர்ஸ்* (2002) (producer)
- *The Long and Short of It* (2003) (executive in charge of production)
- *த லார்டு ஆப் த ரிங்ஸ்: த ரிடர்ன் ஆப் த கிங்* (2003) (producer)
- *Little Fish* (2005) (executive producer)
- *The Waterhorse* (2007) (producer)
- *The Warrior's Way* (2010) (producer)
- ''த புரபெட் (2012) (producer)
# பேரி எம். ஆஸ்போன்

## திரைப்படங்கள்

### பிற

- *American Hot Wax* (1978) (second assistant director)
- *The China Syndrome* (1979) (second assistant director)
- *Dick Tracy* (1990) (second unit director)
- *The Lord of the Rings: The Fellowship of the Ring* (2001) (additional second unit director)
# கள்ளி

**கள்ளி** (Cactus)என்பது காக்டேசியே என்னும் குடும்பத்தைச் சேர்ந்த ஒரு தாவரம். கள்ளி அமெரிக்காவைத் தாயகமாகக் கொண்டது. தெற்கில் பட்டகோனியாவில் இருந்து வடக்கே மேற்கு கனடா வரை கள்ளிகள் காணப்படுகின்றன.  
கள்ளிகள் பெரும்பாலும் வறண்ட நிலப்பகுதிகளிலேயே காணப்படுகின்றன. உலகின் மிக வறண்ட பகுதிகளில் ஒன்றாக விளங்கும் அட்டகாமா பாலைவனத்தில் கூட கள்ளிகள் காணப்படுகின்றன. இத்தகைய சூழலில் நீரை இழக்காமல் இருக்க கள்ளிகள் தம்மை சிறப்பாக வடிவமைத்துக் கொண்டுள்ளன. இவை உண்மையான இலைகளை தவிர்த்து முட்களாக மாறியுள்ள இலைகளைக் கொண்டுள்ளன. மேலும் இம்முட்கள் தாவர உண்ணி விலங்குகளிடம் இருந்து தப்பிக்க உதவுகிறது.  
இலைகள் இல்லாததால் இவற்றின் தண்டுப் பகுதியிலேயே ஒளிச்சேர்க்கை நடக்கிறது. மேலும் கள்ளிகளின் தண்டுகள் நீரைச் சேமித்து வைக்கவும் பயன்படுகின்றன. கள்ளிகள் வேறுபட்ட வடிவங்களில் அளவுகளிலும் உள்ளன. பாக்கிசீரியசு பிரிங்கிலீ என்னும் கள்ளியானது மிகவும் உயரமான தனித்து நிற்கும் கள்ளி. இதன் உயரம் ,  
}}
# பாக்கிசீரியசு பிரிங்கிலீ

**மெக்சிக பெரிய கார்டோன்** என்றும் **யானைக் கள்ளி** என்றும் அறியப்படும் **பாக்கிசீரியசு பிரிங்கிலீ** (*Pachycereus pringlei*) என்பது வடமேற்கு மெக்சிக்கோவைத் தாயகமாகக் கொண்ட ஒரு கள்ளி இனச் செடி. இது மெக்சிக்கோவின் பாகா கலிபோர்னியா, பாகா கலிபோர்னியா சுர், சொனாரா மாநிலங்களில் காணப்படுகிறது. இது பொதுவாக கார்டோன் என்று அறியப்படுகிறது.  
மாபெரும் இந்த கள்ளிகள் இன்றளவும் காணப்பட்டாலும் பெரும்பாலானவை உழவுத் தொழில் செய்வதற்காக சொனாரா பகுதியில் அழிக்கப்பட்டு விட்டன. இக்கள்ளியின் பழமானது சொனாராவைச் சேர்ந்த செரி மக்களுக்கு ஒரு முக்கியமாக உணவு. இவற்றின் வேர்களில் காணப்படும் பாக்டீரியா, பூஞ்சைகளும் ஒன்றி வாழ்வதன் காரணமாக இவ்வினச் செடிகள் மண் இல்லாத வெறும் பாறையிலும் வளர இயலும். பாக்டீரியாவானது காற்றில் உள்ள நைட்ரசனை நிலைநிறுத்தி செடிக்குத் தேவையான ஊட்டச்சத்தினைத் தருகிறது.
# பாக்கிசீரியசு பிரிங்கிலீ

## தோற்றக்குறிப்பு

இதுவே உலகின் மிக உயரமான கள்ளியினமாகும். இவ்வினச் செடி அதிகபட்சமாக 19.2 மீ (63 அடி) உயரம் வரை இருந்ததாகப் பதிவு செய்யப்பட்டுள்ளது. அந்தச் செடியின் அடித்தண்டின் விட்டம் மட்டுமே ஒரு மீட்டர். இதன் அடிப்பகுதியில் இருந்து பல கிளைகள் பிரிந்து செல்கின்றன.
இது பார்ப்பதற்கு சகுவாரோ கள்ளியைப் போன்றே இருந்தாலும் இதன் கிளைகள் கள்ளியின் அடித்தண்டில் இருந்தே பிரியும். ஆனால் சகுவாரோ கள்ளியில் கிளைகள் கிட்டத்தட்ட கள்ளியின் நடுப்பகுதியில் இருந்து பிரியும். இதன் பூக்கள் பெரிதாக வெண்ணிறத்தில் இருக்கும்.
# பாக்கிசீரியசு பிரிங்கிலீ

## வாழ்நாளும் வளர்ச்சியும்

ஒரு முதிர்ந்த கார்டோன் கள்ளியானது சராசரியாக 10 மீட்டர் (30 அடி) உயரம் வரை வளரும். இருப்பினும் 18 மீட்டர் உயரமுள்ள கள்ளிகளும் கண்டறியப்பட்டுள்ளன. இது மிகவும் மெதுவாக வளரும் ஒரு செடி. இதன் ஆயுள் நூறாண்டுகளில் அளக்கப்படுகிறது. அசோஸ்பைரில்லம் என்னும் பாக்டீரியா செடியின் துவக்ககாலத்தில் இருக்கும் போது வளர்ச்சியைத் தூண்டுகிறது. பெரும்பாலான வளர்ந்த கள்ளிகள் பக்கக் கிளைகளைக் கொண்டிருக்கும். இதனால் இதன் அடிப்பகுதி பெரிய மரத்தின் அடிப்பகுதி போலப் பருத்து இருக்கும். இதனால் கள்ளியானது 25 டன் எடை வரை வளரக் கூடும்.
# நந்தி விருது

**நந்தி விருது** என்பது தெலுங்குத் திரைத்துறையினருக்காக ஆந்திரப் பிரதேச அரசு வழங்கும் உயரிய விருது ஆகும். நந்தி என்பது காளையை குறிக்கும் சொல்லாகும், இவ்விருதுகள், லெபாக்ஷி என்னும் ஆந்திராவில் உள்ள வரலாற்று சிறப்புமிக்க ஒரு வகை நந்தியை குறிப்பிடுவதாகும்.  
நந்தி விருதுகள் நான்கு வகையாக பிரிக்கப்பட்டுள்ளன: தங்கம், வெள்ளி, வெண்கலம், மற்றும் செப்பு.  
ஆண்டுதோறும் அரசால் நிர்ணயம் செய்யப்பட்ட குழுவானது இவ்விருதினை பெறும் திரைத்துறையினரைத் தேர்வு செய்யும். தேர்வு செய்யப்படுவர்களுக்கு ஹைதராபாத்தில் நடைபெறும் விழாவில் ஆந்திர முதலமைச்சரால் இவ்விருது வழங்கப்படும்.  
இவ்விருதினைப் பெற அத்திரைப்படம் இந்தியத் திரைப்படத் தணிக்கை குழுவால் அதற்கு முந்தைய வருடத்தின் ஜனவரி 1 முதல் டிசம்பர் 31-க்குள் அங்கீகரிக்கப்பட்டிருக்க வேண்டும்.
# நந்தி விருது

## அதிக விருது பெற்ற சாதனையாளர்கள் மற்றும் திரைப்படங்கள்

- எஸ். பி. பாலசுப்பிரமணியம் 25 முறை இவ்விருதினை பெற்றிருக்கிறார்.
- அருந்ததீ திரைப்படம் 10 நந்தி விருதுகளை பெற்றுள்ளது.
# நந்தி விருது

## தங்கம்

- சிறந்த திரைப்படத்திற்கான விருது - தங்கம், வெள்ளி மற்றும் வெண்கலம்
- நாட்டுப்பற்றை வெளிப்படுத்தும் திரைப்படத்திற்கான சரோஜினி தேவி விருது
- சிறந்த குழந்தை நட்சத்திர விருது
- சிறந்த ஆவணப்படம்
- சிறந்த பொழுதுபோக்குத் திரைப்படம்  
;வாழ்நாள் சாதனையாளர் விருது (தெலுங்கு திரைத்துறை)
- இரகுபதி வெங்கையாஹ் விருது  
;வாழ்நாள் சாதனையாளர் விருது (இந்திய திரைத்துறை)
- என். டி. ஆர் தேசிய விருது
- பி. என். ரெட்டி தேசிய விருது
- நாகி ரெட்டி சக்ரபானி விருது  
;பி. என். ரெட்டி தேசிய விருது பெற்றவர்கள்
- 2008 : கே. பி. திலக் (இயக்குநர் மற்றும் தயாரிப்பாளர்)
- 2009 : கே. ராகவேந்திரா ராவ் (இயக்குநர்)
# நந்தி விருது

## வெள்ளி

- சிறந்த ஆவனப்படம்
- சிறந்த கல்வியியல் திரைப்படம்
- சிறந்த குடும்பத் திரைப்படத்திற்கான அக்கிநேனி விருது
- சிறந்த இயக்குநர்
- சிறந்த நடிகர்
- சிறந்த நடிகை
# நந்தி விருது

## வெண்கலம்

- சிறந்த துணை நடிகர்
- சிறந்த துணை நடிகை
- சிறந்த குணச்சித்திர நடிகர்
- சிறந்த நகைச்சுவை நடிகர்
- சிறந்த நகைச்சுவை நடிகை
- சிறந்த வில்லன்
- சிறந்த குழந்தை நட்சத்திரம் (ஆண்)
- சிறந்த குழந்தை நட்சத்திரம் (பெண்)
- சிறந்த அறிமுக இயக்குநர்
- சிறந்த திரைக்கதை ஆசிரியர்
- சிறந்த கதை ஆசிரியர்
- சிறந்த சொல்லாடல் எழுத்தாளர்
- சிறந்த பாடலாசிரியர்
- சிறந்த புகைப்படக் கலைஞர்
- சிறந்த இசையமைப்பாளர்
- சிறந்த பின்னணிப் பாடகர்
- சிறந்த பின்னணிப் பாடகி
- சிறந்த தொகுப்பாளர்
- சிறந்த கலை இயக்குநர்
- சிறந்த ஒப்பனையாளர்
- சிறந்த ஆடை வடிவமைப்பாளர்
- சிறந்த பின்னணி குரல் கொடுப்பவர் (ஆண்)
- சிறந்த பின்னணி குரல் கொடுப்பவர் (பெண்)
- சிறந்த நடனக் கலைஞர்
- சிறந்த ஒலி தொகுப்பாளர்
- சிறந்த சண்டை பயிற்சியாளர்
- தெலுங்குத் திரைப்படங்களை சிறந்த முறையில் விமர்சனம் செய்தவர்
- சிறந்த சிறப்பு விளைவுகள் (Best Special Effects)
- தெலுங்குத் திரைப்படங்களை குறித்த சிறந்த புத்தகம்
- சிறந்த அறிமுக நடிகர்
- சிறந்த அறிமுக நடிகை
- சிறப்பு நடுவர் விருது
# சூரியகாந்தி விதை

**சூரியகாந்தி விதை** என அழைக்கப்படுவது உண்மையில் சூரியகாந்தித் தாவரத்தின் பழமே ஆகும். பழத்தையே தவறாக சூரியகாந்தி விதை என அழைத்து வருகின்றோம். காரணம், அந்தப் பழம் வித்தின் அமைப்பை ஒத்திருப்பதேயாகும். இதன் வெளிப்பகுதியில் மெல்லிய மேலோடும், உள்பகுதியில் உண்மையான வித்து அல்லது பருப்பும் (Kernal) காணப்படுகின்றது. மேலோடானது சுற்றுகனியத்தாலான, கிட்டத்தட்ட 20 - 25 % ஐக் கொண்டதாகவும், உள்ளான பருப்பின் பகுதி முளையத்தைக் கொண்ட விதையாகவும் இருக்கும். சூரியகாந்திப் பழமே சூரியகாந்தி விதை எனப்படுவதனால், இந்த மேலோடானது உமி என அழைக்கப்படுகின்றது. இது தாவரவியல் அடிப்படையில் வெடியா உலர்கனி (Achene) எனும் பகுப்பிற்குள் அடங்கும்.  
உமி நீக்கப்பட்ட பின்னர் கிடைக்கும் பருப்பு உண்ணப்படும் பகுதியாகும். பருப்பானது நொறுக்குத்தீனியாக உண்ணப் பயன்படும். இது மிகவும் ஊட்டச்சத்து நிறைந்ததாகும். பல உயிர்ச்சத்துக்கள், கனிமங்களைக் கொண்டது. உயிரணுக்கள் தாக்கப்படுவதில் இருந்து பாதுகாப்பைக் கொடுக்கும் உயிர் வளியேற்ற எதிர்ப்பொருளான உயிர்ச்சத்து ஈயை அதிகளவு கொண்டிருக்கின்றது
! நிலை
! நாடு
! 10<sup>6</sup> டன்
! பரப்பளவு (கிமி²)
|-
| 1 || ||| 6.3 |||
|-
| 2 || ||| 4.7 |||
|-
| 3 || ||| 3.7 |||
|-
| 4 || ||| 1.9 |||
|-
| 5 || ||| 1.9 |||
|-
| 6 || ||| 1.8 |||
|-
| 7 || ||| 1.5 |||
|-
| 8 || ||| 1.3 |||
|-
| 9 || ||| 1.3 |||
|-
| 10 || ||| 1.0 |||
|-
| 11 || ||| 0.9 |||
|-
| 12 || ||| 0.7 |||
|-
| || **உலக மொத்தம்** ||| **31.1** |||
|}
# சூரியகாந்தி விதை

## ஊட்டச்சத்துப் பெறுமதி

லினோலெயிக் அமிலத்தையும்விட மேலதிகமாக, சூரியகாந்தி விதைகள் சிறந்த உணவுக்குகந்த நார்ப்பொருள் மூலங்கள், சில அமினோ அமிலம், உயிர்ச்சத்து ஈ, உயிர்ச்சத்து பி மற்றும் உணவுக்குகந்த கனிமங்களான செப்பு, மாங்கனீசு, பொட்டாசியம், மக்னீசியம், இரும்பு, பாசுபரசு, செலீனியம், கல்சியம், துத்தநாகம் ஆகியவற்றையும் கொண்டுள்ளது.
# பஞ்சரங்க தலங்கள்

**பஞ்சரங்க தலங்கள்** அல்லது **பஞ்சரங்க ஷேத்திரங்கள்** என்பன காவிரி பாயும் பரப்பின் கரையில் அரங்கநாதரின் (திருமால்) கோவில்கள் அமைந்துள்ள ஐந்து மேடான நதித்தீவுகள் அல்லது நதித்திட்டுக்கள் ஆகும். ரங்கம் என்றால் ஆறு பிரியுமிடத்தில் உள்ள மேடான பகுதி என்று பொருள்படும். ரங்கம் என்றால் அரங்கம், அதாவது மண்டபம், சபை என்றும் பொருள் படும்.
# பஞ்சரங்க தலங்கள்

## தமிழகம், கர்நாடகா

ஆதிரங்கம், மத்தியரங்கம், அப்பாலரங்கம், சதுர்த்தரங்கம், பஞ்சரங்கம் என ஐந்தும் பஞ்சரங்கதலங்கள் என்று சொல்லப்படுகின்றன. இவற்றில் ஒன்று கர்நாடகாவிலும் மற்ற நான்கும் தமிழ்நாட்டிலும் உள்ளன.  
1. ஆதிரங்கம் - ஸ்ரீரங்கப்பட்டணம் (கர்நாடக மாநிலம்)
1. மத்தியரங்கம் - திருவரங்கம் (தமிழ்நாடு)
1. அப்பாலரங்கம் - திருப்பேர்நகர் என்ற கோவிலடி (தமிழ்நாடு)
1. சதுர்த்தரங்கம் - சாரங்கபாணி கோவில், கும்பகோணம் (தமிழ்நாடு)
1. பஞ்சரங்கம் - பரிமள ரங்கநாதர் கோவில் திருஇந்தளூர், மாயவரம் (தமிழ்நாடு)
# பஞ்சரங்க தலங்கள்

## தமிழகம், கர்நாடகா

### ஆதிரங்கம்

காவிரிநதியின் முதல் தீவு கர்நாடக மாநிலம், ஸ்ரீரங்கப்பட்டணத்தில் உருவாகிறது. இங்கு அரங்கநாதருக்கு மாலையிட்டது போல, காவிரி நதி இரண்டாகப் பிரிந்து மீண்டும் ஒன்று சேர்கிறது. எனவே இது *ஆதிரங்கம்* எனப்படுகிறது ஸ்ரீரங்கப்பட்டணத்தில் அமைந்துள்ளது அரங்கநாதசுவாமி கோவில். சப்தரிஷிகளில் ஒருவரான கவுதமர், இங்கு வந்து பெருமாளின் தரிசனம் வேண்டி தவமிருந்தார். பெருமாள் அவருக்கு புஜங்க சயன திருக்கோலத்தில் காட்சி தந்தார். பெருமாளிடம் அதே கோலத்தில் இங்கு எழுந்தருளும்படி வேண்டிக் கொண்டார். இக்கோவில் 9 ஆம் நூற்றாண்டில் கங்கர் வம்ச அரசர்களால் கட்டப்பட்டது. இதனைத் தொடர்ந்து ஹோய்சாள மற்றும் விசயநகர மன்னர்களாலும் திருப்பணி செய்யப்பட்டுள்ளது. கர்நாடக மாநிலத்தில் காவிரி நதி மீண்டும் இரண்டாகப் பிரிந்து மீண்டும் ஒன்று சேருமிடம் சிவசமுத்திரம் ஆகும். இங்கு அமைந்துள்ள பெருமாள் கோவில் மத்தியரங்கம் என்று ஒரு சிலரால் அழைக்கப்படுகிறது.
# பஞ்சரங்க தலங்கள்

## தமிழகம், கர்நாடகா

### மத்தியரங்கம்

தமிழ்நாட்டில் காவிரி நதி திருச்சிராப்பள்ளி அருகே மீண்டும் இரண்டாகப் பிரிந்து மீண்டும் ஒன்று சேருமிடம் ஸ்ரீரங்கம் ஆகும். இது *மத்தியரங்கம்* என்று பெயர் பெறுகிறது சிலர் இதை *அனந்தரங்கம்* என்ற பெயரிலும் அழைக்கிறார்கள். முதல் திவ்ய தேசமான ஸ்ரீரங்கம் அரங்கநாதசுவாமி கோவில் காவேரிக் கரையில் அமைந்த, பஞ்சரங்க க்ஷேத்திரங்களில் ஒன்று. ஸ்ரீரங்கம் 21 கோபுரங்களும் 7 சுற்று பிரகாரங்களும் உடைய ஒரு சுயம்புத் தலம். இங்கு பெருமாள் தங்கத்தால் வேயப்பட்ட விமானத்தின் கீழே புஜங்க சயனத் திருக்கோலத்தில் தெற்கு நோக்கியபடி காட்சி தருகிறார். மதுரகவி ஆழ்வார் தவிர அனைத்து ஆழ்வார்களும் பாடிய ஒரே திவ்யதேசம்.
# பஞ்சரங்க தலங்கள்

## தமிழகம், கர்நாடகா

### அப்பாலரங்கம்

பெருமாளின் 108 திருப்பதிகளுள் ஒன்றாகவும், பஞ்சரங்க தலங்களில் *அப்பாலரங்கம்* என்று சொல்லப்படும் திருப்பேர்நகர் என்ற கோவிலடி அப்பால ரெங்கநாதர் கோயில் கொள்ளிடம் இரண்டாகப் பிரியுமிடத்தில் இந்திரகிரி என்று அழைக்கப்படும் சிறு குன்றின் மேல் அமைந்துள்ளது. திருச்சிக்கு அருகில், லால்குடியிலிருந்து சுமார் 10 கி.மீ. தொலைவில், கொள்ளிடத்தின் தெற்குக் கரையில் அமைந்துள்ள இந்த தலத்திற்கு திருச்சியிலிருந்து (25 கி.மீ.) கல்லணை சென்று அங்கிருந்து கோவிலடி செல்லவேண்டும். இந்திரகிரி மற்றும் பலாசவனம் என்ற புராதனப் பெயர்களாலும் அறியப்படும் இந்த திவ்யதேசம் ஸ்ரீரங்கத்திற்கும் முன்னதாக ஏற்பட்டது என்று நம்பப்படுகிறது. உபமன்யுவிடமிருந்து பெருமாள் அப்பக்குடத்தை பெற்றதால் இவருக்கு அப்பக்குடத்தான் (அப்பால ரங்கநாதர்) என்ற பெயர் வழங்கலாயிற்று. இங்கு பெருமாள் மேற்கு நோக்கிய கோலத்தில், புஜங்க சயனத்தில் அருள்பாலிக்கிறார். பெருமாள், இந்திரனுக்குக் கர்வம் போக்கியும், மார்க்கண்டேய முனிவருக்கு எம பயம் நீக்கியும், உபரிசிரவசு மன்னனுக்கு சாபம் மற்றும் பாவம் போக்கியும் அருளிய தலம். தாயாரின் திருப்பெயர்கள் இந்திரதேவி மற்றும் கமலவல்லி என்பனவாகும்.
# பஞ்சரங்க தலங்கள்

## தமிழகம், கர்நாடகா

### சதுர்த்தரங்கம்

பெருமாளின் 108 திருப்பதிகளுள் (உபய பிரதான திவ்யதேசம்) ஒன்றாகவும், பஞ்சரங்க தலங்களில் *சதுர்த்தரங்கம்* என்று சொல்லப்படும் சாரங்கபாணி கோவில், காவிரி நதி - காவிரி, அரசலாறு என்று - இரண்டாகப் பிரிந்து மீண்டும் ஒன்று சேரும் இடமான கும்பகோணத்தில் அமைந்துள்ளது. இந்த திவ்யதேசத்தில் பெருமாள் சன்னதி ஒரு தேர் போன்ற அமைப்பில் இருக்கிறது. தேரின் இருபுறங்களிலும் உத்ராயண, தெட்சிணாயன வாசல்கள் உள்ளன. பெருமாள் வைதிக விமானத்தின் கீழ் சங்கு, சக்கரம் மற்றும் சாரங்கம் என்னும் வில்லும் ஏந்தியவாறு கிழக்கு நோக்கி உத்தான சயன திருக்கோலத்தில் அருள் புரிகிறார். எனவே இவர் சாரங்கபாணி என்று பெயர் பெற்றுள்ளார் இத்தலத்தில் பெருமாளை ஏழு ஆழ்வார்கள் மங்களாசாஸனம் செய்துள்ளார்கள்.
# பஞ்சரங்க தலங்கள்

## தமிழகம், கர்நாடகா

### பஞ்சரங்கம்

காவிரியின் வடகரையில் அமைந்துள்ள திருஇந்தளூர் திருத்தலம் பெருமாளின் 108 திருப்பதிகளுள் ஒன்று. பஞ்சரங்க தலங்களில் *பஞ்சரங்கம்* மற்றும் *அந்தரங்கம்* என்று சொல்லப்படுகிறது. வேதசக்ர விமானத்தின் கீழ் பரிமளரங்கநாதர் சதுர் புஜங்களுடன் ஆதிசேஷன் மீது கிழக்கு முகமாக வீரசயன திருக்கோலத்தில் அருள்புரிகிறார். பெருமாள் சந்நிதியின் இருபுறங்களிலும் ஸ்ரீதேவி கங்கையாகவும், பூதேவி காவிரியாகவும் காட்சியளிப்பது இத்தலத்தின் சிறப்பாகும். பரிமளரங்கநாதர் திருவடிகளில் யமதர்மராஜரும், அம்பரீஷ சக்ரவர்த்தியும் அமர்ந்து இரவும், பகலும் பூஜித்துக் கொண்டிருக்கிறார்கள். தாயாரின் திருப்பெயர் பரிமளரங்கநாயகி ஆகும். சந்திரன், சந்திர புஷ்கரணி தீர்த்தத்தில் நீராடித் தன் சாபம் நீங்கப்பெற்றமையால் இவ்வூர் திருஇந்தளூர் எனப்பெயர் பெற்றது.
# மலேசியத் தெலுங்கர்

**மலேசியத் தெலுங்கர்** எனப்படுவோர் இந்தியாவிலிருந்து மலேசியாவிற்கு இடம்பெயர்ந்த, தெலுங்கைத் தாய்மொழியாகக் கொண்டவர் ஆவர். பெரும்பாலான மலேசியத் தெலுங்கர்கள் மலேசியாவிற்கு ஆங்கிலேயர்களால் அழைத்து வரப்பட்டவர்களின் நான்காவது, ஐந்தாவது தலைமுறையினர் ஆவர். இவர்களின் தாயகம் சென்னை மாகாணம் (ஆந்திரப் பிரதேசமும் தமிழ்நாடும் இணைந்திருந்த பகுதி) ஆகும். சிலர் வங்காளத்திலிருந்தும் ஒரிசாவிலிருந்தும் மலேசியாவிற்கு வந்தவர்களாவர்.  
பிரபல அறிக்கை ஒன்று, மொத்தம் 1,17,000 தெலுங்கர்கள் மலேசியாவில் வசிப்பதாக குறிப்பிடுகிறது. மலேசியாவில் வாழும் இந்தியர்கள் பெரும்பான்மையானோர் தமிழர்கள் எனினும், குறிப்பிடத்தக்க எண்ணிக்கையில் மலையாளிகளும் தெலுங்கர்களும் சீக்கியர்களும் இங்கு வசிக்கின்றனர். ஒரு வகுப்பில் பதினைந்திற்கும் மேற்பட்ட மாணவர்கள் ஒரு மொழியைத் தாய்மொழியாக படிக்க விரும்பினால் மலேசிய அரசு அதற்கான வசதிகளை வழங்கும். இவ்வகையில் மலேசியாவில் இயங்கும் சில பள்ளிகளில் தெலுங்கும் தாய்மொழியாகக் கற்பிக்கப்படுகிறது.  
இவர்கள் யுகாதி பண்டிகையை கொண்டாடுகின்றனர்.
# மலேசியத் தெலுங்கர்

## இரண்டாம் தெலுங்கு மாநாடு

உலகளாவிய இரண்டாம் தெலுங்கு மாநாடு, மலேசியத் தலைநகர் கோலாலம்பூரில் நடைபெற்றது. சிறப்பு அழைப்பாளராக அப்போதைய மலேசியப் பிரதமர் மேதகு. மகாதீர் பின் முகமது கலந்துகொண்டார்.
# மலேசியத் தெலுங்கர்

## மேலும் பார்க்க

- மலேசியத் தமிழர்
# பகல்வேடம்

**பகல்வேடம்** என்று அழைக்கப்படும் கலை தமிழர்களின் ஆடற்கலைகளுள் ஒன்று. ஏறக்குறைய எண்ணூறு ஆண்டுகள் பழைமையானது இக்கலையாகும். ஆந்திரப்பிரதேசத்திலிருந்து தமிழ்நாட்டிற்கு வந்தேறிய கலைகள் பலவற்றுள் பகல்வேடமும் ஒன்றாகும். பல தலைமுறைகளாக இதனை ’’முடகசங்கமா’’ எனும் இனத்தினர் நிகழ்த்திவருகின்றனர். *சங்கம பண்டாரம்* என்றும் இவர்களை அழைப்பர். இவர்களின் தாய்மொழி தெலுங்கு. இவர்களால் தமிழை நன்றாகப் பேசவும் ஓரளவு படிக்கவும் தெரியும்.  
*பகடி வேஷாலு* என்ற பெயரில், நிலையான அரங்குகளில் பல மணிநேரம் ஆந்திராவில் நடைபெறுகின்ற பகல்வேடக்கலையானது தமிழ்நாட்டில் தெருக்களில் நடத்தப்படுகிறது. செங்கற்பட்டு, கடலூர், தஞ்சை, திருச்சி, மதுரை, கோவை போன்ற மாவட்டங்களில் பகல் வேடக்கலைஞர்கள் குடும்பத்துடன் குறிப்பிடத்தக்க அளவில் குடியேறியுள்ளனர்.
# பகல்வேடம்

## வேடங்கள்

பாரதம், இராமாயணம் மற்றும் இதர புராணங்களிலிருந்து மக்கள் மனங்கவரும் கதைகள் சிலவற்றைத் தெரிவு செய்து அவற்றைப் பாடல்களாக வார்த்துகொள்வர். அவற்றுக்குரிய வேடங்களை நிர்ணயித்து, வண்ணமயமான ஒப்பனைகளையும் செய்து கொள்வர். பெரும்பாலும் சிவன், காளி, முருகன், இராமன், அனுமான், குறவன், குறத்தி வேடங்களுக்கு மக்கள் மத்தியில் வரவேற்பு இருக்கும்.  
பகல் வேடம் அணிபவர்கள் பல குழுக்களாகப் பிரிந்து குறிப்பிட்ட ஊர்களுக்குச் செல்வர். ஒருகுழு செல்லும் ஊர்களுக்கு மற்றொரு குழு செல்வதில்லை என்பது எழுதப்படாத ஒப்பந்தமாகும். மேலும் கலைத் தொழில் நிமித்தமாக ஒரு ஊருக்குச் சென்றால் மீண்டும் ஒரு ஆண்டு கழித்தே அவ்வூருக்கு மீண்டும் செல்வர். இதே போன்று ஊரூராக ஆறுமாதங்கள் வரை வெளியூர்களில் அலைந்துவிட்டுப் பின்னர் சொந்த ஊருக்குத் திரும்புகின்றனர். பெண்கள் பகல் வேடக்கலையில் பங்கேற்பதில்லை என்பதால், ஆண்களே பெண்வேடமேற்று திறம்பட நடத்துவர். செல்லும் ஊர்களில் கோயில் அல்லது சத்திரங்களில் தங்குவர். அதிகாலையில் எழுந்து குளித்துவிட்டு அன்றைய வேடங்களைப் பெரும்பாலும் தாமாகவே அணிவர்.  
ஒரு வாரம் அல்லது பத்துநாட்கள் ஒரு ஊரில் வேடக்கலையை முடித்துவிட்டு அதற்குப் பின்னர் வேடம் ஏதுமில்லாமல் வீடுவீடாகச் சென்று சன்மானம் பெறுவது இவர்களது நடைமுறையாகும். கதை பாடல் இசை இவற்றைவிடவும், கதை மாந்தர்களைக் காட்சிப்படுத்தும் தோரணையில்தான் இக்கலை கனமும் கவனமும் பெறுகின்றது. வண்ண வண்ண உடைகள், முகங்களின் நிறங்கள், தலையில் கிரீடம், கையில் ஆயுதம் ஆகியவற்றுடன் வரும் இந்தக் கலைஞர்கள் போட்டிருக்கும் வேடத்தின் மேலுள்ள மரியாதையின் காரணமாக காலணி அணிவதில்லை. சன்மானம் பெரும்பாலும் காசாக வாங்கப்படுகிறது, சுமைகருதி தானியங்கள் தவிர்க்கப்படுகின்றன.  
திரைப்படப்பாடல் மெட்டுக்களின் தாக்கம் பல மரபுக்கலைகளில் காணப்படுகின்ற இந்நாளில், பகல் வேடக்கலை அதற்கு விதிவிலக்காக உள்ளது. ஒரு வீட்டின் முன்பு இரண்டுமுதல் ஐந்து நிமிடங்கள் வரை நின்று கதை சொல்லிப் பாடுகிற நிலை காரணமாக கதையினைத் துண்டு துண்டாக நிகழ்த்துகிற சூழல் ஏற்படும் இதனால் கதை முழுமை சிதறுவது இயல்பான ஒன்றாகும். மதியம் வரை தெருவலம் வரும் இக்கலைஞர்கள் மாலை வருவதற்குள் தமது இருப்பிடம் நோக்கிச் சென்றுவிடுவர்.
# வார்ப்புரு:உயிரியல் இராச்சியத்தின் வகைப்பாடு

| 2 இராச்சியங்கள் | 3 இராச்சியங்கள் | 2 Empires | 4 இராச்சியங்கள் | 5 இராச்சியங்கள் | 6 இராச்சியங்கள் | 3 ஆட்சிப்பிரிவுகள் | 6 இராச்சியங்கள் | 7 இராச்சியங்கள் |
| --- | --- | --- | --- | --- | --- | --- | --- | --- |
| *(-)* | அதிநுண்ணுயிரி
(Protista) | நிலைக்கருவிலி  
(Prokaryota) | மொனேரா
(Monera) | மொனேரா
(Monera) | இயூபாக்டீரியா
(Eubacteria) | பாக்டீரியா
(Bacteria) | பாக்டீரியா
(Bacteria) | பாக்டீரியா
(Bacteria) |
| ஆர்க்கீயா  
(Archaebacteria) | ஆர்க்கீயா  
(Archaea) | ஆர்க்கீயா  
(Archaea) |  |  |  |  |  |  |
| மெய்க்கருவுயிரி
(Eukaryota) | அதிநுண்ணுயிரி  
(Protista) | அதிநுண்ணுயிரி  
(Protista) | அதிநுண்ணுயிரி  
(Protista) | மெய்க்கருவுயிரி  
(Eukarya) | மூத்தவிலங்கு  
(Protozoa) | மூத்தவிலங்கு  
(Protozoa) |  |  |
| குரோமிஸ்டா  
(Chromista) | குரோமிஸ்டா  
(Chromista) |  |  |  |  |  |  |  |
| தாவரம்  
(Plantae) | தாவரம்
(Plantae) | தாவரம்
(Plantae) | தாவரம்
(Plantae) | தாவரம்
(Plantae) | தாவரம்
(Plantae) | தாவரம்
(Plantae) |  |  |
| பூஞ்சை  
(Fungi) | பூஞ்சை  
(Fungi) | பூஞ்சை  
(Fungi) | பூஞ்சை  
(Fungi) |  |  |  |  |  |
| விலங்கு
(Animalia) | விலங்கு
(Animalia) | விலங்கு
(Animalia) | விலங்கு
(Animalia) | விலங்கு
(Animalia) | விலங்கு
(Animalia) | விலங்கு
(Animalia) | } |  |
<noinclude>
# பாகவத மேளா

**பாகவத மேளா** (*Bhagavata Mela*) என்பது தமிழ்நாட்டின், குறிப்பாக தஞ்சாவூர் பகுதியில் நிகழ்த்தப்படும் ஒரு பாரம்பரிய இந்திய நடனமாகும். இது மெலட்டூர் மற்றும் அருகிலுள்ள பகுதிகளில் வைஷ்ணவ சமயத்தில் வருடாந்திர விழாவாக பாரம்பரியமாக கொண்டாடப்படுகிறது, மேலும் இது நடன-நாடக செயல்திறன் கொண்ட கலையாகக் கொண்டாடப்படுகிறது. ஆந்திரப் பிரதேசத்திலிருந்து, குச்சிப்புடி என்ற மற்றொரு இந்திய பாரம்பரிய நடனக் கலை தமிழ்நாட்டிற்கு வந்தது.  
'பாகவதா' என்பது, இந்து சமயத்தில் பாகவத புராணத்தை குறிக்கிறது. 'மேளா 'என்பது ஒரு சமஸ்கிருத வார்த்தையாகும், அதாவது 'கூட்டம், குழுவாக கூடும் கூட்டம' என்ற பொருள்படும் ஒரு நாட்டுப்புற விழாவைக் குறிக்கிறது. பாரம்பரிய பகவத மேளா இந்து மதத்தில் உள்ள புராணங்களைப் பற்றி கர்நாடக இசை அமைத்து நடத்தப்படுவதாகும்.
# பாகவத மேளா

## வரலாறு

ஆந்திரப் பிரதேசத்தில் காணப்படும் குச்சிப்புடி என்ற பண்டைய பாரம்பரிய இந்திய நடனத்திலிருந்து பாகவத மேளா தோன்றியது. இந்த பிராந்தியத்தின் மீது இஸ்லாமிய படைகள் படையெடுத்து இந்து சாம்ராஜ்யங்கள் வீழ்ச்சியை சந்திக்க ஆரம்பித்தது. இது 16 ஆம் நூற்றாண்டில் தமிழ்நாட்டின் இந்துக் கலைஞர்கள் குடும்பங்கள் வெகுவாக இடம் பெயர வழி வகுத்தது, மேலும் நடனமானது நவீன பாகவத மேளாவாக உருவானது. விஜயநகர பேரரசு வீழ்ச்சியடைவதற்கு முன்னர், தக்கானப் பகுதியின் நீதிமன்ற ஆவணங்கள் அடிப்படையில் இந்திய மதங்கள் மற்றும் கலை ஆகியவற்றை வெகுவாக ஆதரித்து வந்துள்ளதென அறியப்படுகிறது. 16ஆம் நூற்றாண்டில் இப்பகுதி அடிக்கடி போர்கள் மற்றும் அரசியல் கொந்தளிப்புகளைக் எதிர்கொண்டது, இது தக்கான சுல்தான்களின் ஆட்சியில் முடிவடைந்தது. 1565ஆம் விஜயநகர சாம்ராஜ்ஜியத்தின் வீழ்ச்சியினால், கோவில்களும், அதனைச் சுற்றியுள்ள தக்கான நகரங்களும் அழிவைச் சந்தித்ததும், இசை கலைஞர்கள் மற்றும் நடன-நாடக கலைஞர்களும் தெற்கே குடிபெயர்ந்தனர். தஞ்சை இராச்சியம், ஆந்திராவில் இருந்து வந்த 500 குச்சிப்புடி கலைஞர்களின் குடும்பங்களை வரவேற்றன. இவ்வாறு வந்தவர்களுக்கு இந்து மத அரசன் அச்யுதப்பா நாயக்கர் வரவேற்று அவர்களுக்கென்று வாழ்வதற்கு நிலங்களை வழங்கினார். இந்தப் பகுதி தஞ்சாவூர் அருகே மேலட்டூர் என்ற ஊராக வளர்ந்தது. இந்த குடும்பங்கள் குச்சிப்புடி நடனத்தின் மூலம் நாடக கலாச்சாரத்தை நடத்துவதை பாகவத மேளா என்று அழைத்தனர்.
# பாகவத மேளா

## திரட்டு

பாகவத மேளாவானது இந்து கோயில்களில் அல்லது கோயிலுக்கு பக்கத்தில், பகலில் தொடங்கி இரவு வரை , அசல் குச்சிப்புடி கலைஞர்களைப் போலவே ஆண் பிராமணர்களால், கதைகளில் வரும் பெண்களின் பாத்திரம் போல் வேடமிட்டு பாரம்பரியமாக கொண்டாடப்படுகிறது. நவீன காலங்களில் ஆண் மற்றும் பெண் கலைஞர்கள் இருவரும் இதில் ஈடுபட்டு வருகின்றனர், மேலும் தமிழ்நாட்டின் முக்கிய தொன்மையான நடனமான குச்சிப்புடி மற்றும் பரதநாட்டியம் - ஆகியவற்றின் செல்வாக்கைக் காட்டுவதற்கு உருவாகியுள்ளது.
# விக்கிப்பீடியா:2012 மதுரை, தமிழ் விக்கிப்பீடியா பட்டறை

பயனர் எஸ்ஸார் மதுரையில் விக்கிப்பீடியாவை அறிமுகப்படுத்தவும் புதுப்பயனர்களை ஈர்க்கும் முகமாகவும் விக்கிப்பட்டறைகளுக்கான ஏற்பாடுகளில் உள்ளார். ஜூலை முதல் அல்லது இரண்டாம் வாரத்தில் நடத்தப்படும். கல்லூரியில் ஏற்பாடு செய்யப்படவுள்ளது. மதுரைக்கு அண்மையில் உள்ளவர்கள் அல்லது அப்பட்டறையில் கலந்துகொள்ள விருப்பமுடையவர்கள் கீழே தங்கள் விருப்பத்தைத் தெரிவிக்கலாம். நாள் கூடிய விரைவில் அறிவிக்கப்படவுள்ளது. பட்டறைக்கான வழிகாட்டுதல்களும் கருத்துகளும் வரவேற்கப்படுகின்றன.
# விக்கிப்பீடியா:2012 மதுரை, தமிழ் விக்கிப்பீடியா பட்டறை

## கலந்து கொள்ள விரும்புவோர்

உங்கள் பெயரை இங்கு பதியுங்கள் . தமிழ் விக்கியில் புகுபதிகை செய்திருந்தால் உங்கள் கையொப்பம் இட்டால் போதுமானது. மேலேயுள்ள நட்சத்திரக் குறியை அழுத்தினால் இது உங்கள் கவனிப்புப் பட்டியலில் இருக்கும்.
1.
1.
# விக்கிப்பீடியா:2012 மதுரை, தமிழ் விக்கிப்பீடியா பட்டறை

## வழிகாட்டுதல்

- பட்டறை நடத்துவோருக்கான வழிகாட்டுதல் பக்கம்
# யுகேந்திரன்

**யுகேந்திரன்** (*Yugendran*) இந்தியத் திரைப்படப் பின்னணிப் பாடகரும், நடிகருமாவார். இதுவரை 600-இற்கும் மேற்பட்ட பாடல்களைப் பாடியுள்ளார்.. மேலும் சில திரைப்படங்களுக்கு இசையமைப்பாளராகவும் பணியாற்றியுள்ளார்.
# யுகேந்திரன்

## வாழ்க்கை

யுகேந்திரன் புகழ்பெற்ற பின்னணிப் பாடகர் மலேசியா வாசுதேவனின் மகன். இவருடைய அக்கா பிரசாந்தினி தமிழ்த் திரைப்படப் பின்னணிப் பாடகியாக உள்ளார். யுகேந்திரன் 1999-ஆம் ஆண்டு தொடங்கப்பட்ட சுவர்ண ஒலி என்ற இலங்கை வானொலியில் பங்கேற்றபோது தன் வாழ்க்கைத் துணையான ஹேம மாலினியைப் பார்த்தார். இவருடைய மனைவி சிங்கப்பூரைச் சேர்ந்தவர். வானொலியில் நிகழ்ச்சிகளை நடத்தி வந்தார்.
# யுகேந்திரன்

## இசைப்பயணம்

யுகேந்திரன் சிறு வயதிலேயே இசை கற்ற சுவிட்சர்லாந்து, சிங்கப்பூர், மலேசியா, இலங்கை ஆகிய நாடுகளுக்குச் சென்று இசை நிகழ்ச்சிகளை நடத்தினார். உழவன் மகன் என்ற திரைப்படத்தில், தனது முதற் பாடலான ”செந்தூரப் பூவே” என்ற பாடலில், ஆடுமேய்க்கும் சிறுவனின் குரலில் பாடினார். பொள்ளாச்சி சந்தையிலே என்னும் திரைப்படத்தில் பின்னணிப் பாடகராகினார். பிரபல இசையமைப்பாளர்களின் பாடல்களுக்குப் பாடியுள்ளார்.
# யுகேந்திரன்

## இசைப்பயணம்

### திரைப்பயணம்

யுகேந்திரன் பல தமிழ்த் திரைப்படங்களில் நடித்துள்ளார். நடிகர் விஜய்யுடன் அதிகத் திரைப்படங்களில் நடித்துள்ளார். மேலும் ”மேகலா”, “இதயம்” ஆகிய தமிழ் நாடகங்களிலும் நடித்துள்ளார்.
# யுகேந்திரன்

## நடிகராக

| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2001 | *பூவெல்லாம் உன் வாசம்* | கர்ணா | தமிழ் |  |
| 2002 | *யூத்* | பிரதாப் | தமிழ் |  |
| *பகவதி* | ஆனந்த் | தமிழ் |  |  |
| 2003 | *ஸ்டூடண்ட் நம்பர் 1* | சத்யா | தமிழ் |  |
| *கையோடு கை* | தமிழ் |  |  |  |
| *அன்பே அன்பே* | சிவா | தமிழ் |  |  |
| 2004 | *ஒரு முறை சொல்லிவிடு* | தமிழ் |  |  |
| *மதுர* | ஜீவன் | தமிழ் |  |  |
| 2005 | *திருப்பாச்சி* | இன்ஸ்பெக்டர் வேலுச்சாமி | தமிழ் |  |
| *உள்ளக்காதல்* | தமிழ் |  |  |  |
| *அலையடிக்குது* | தமிழ் |  |  |  |
| 2007 | *முதல் கனவே* | டேவிட் | தமிழ் |  |
| 2008 | *னெஞ்சத்தைக் கிள்ளாதே* | மெய்யப்பன் | தமிழ் |  |
| *முனியாண்டி விலங்கியல் மூன்றாமாண்டு* | ராஜு | தமிழ் |  |  |
| *பச்சை நிறமே* | தமிழ் |  |  |  |
| 2009 | *ராஜாதி ராஜா* | தமிழ் |  |  |
| *நியூட்டனின் மூன்றாம் விதி* | தேவா | தமிழ் |  |  |
| 2011 | *யுத்தம் செய்* | இன்பா | தமிழ் |  |
| 2012 | *காதலானேன்* | தமிழ் |  |  |
| *காதல் சாம்ராஜ்ஜியம்* | தமிழ் | நிலுவையில் | } |  |
# யுகேந்திரன்

## நடிகராக

### பாடகராக

| பாடலின் பெயர் | இசைக்கோவை | இணைப் பாடகர்கள் | இசை |  |
| --- | --- | --- | --- | --- |
| ஏ சம்பா ஏ சம்பா | பாண்டவர் பூமி | சுபா, மஹாராஜன் | பரத்வாஜ் |  |
| ஆடி ஆடி வாம்மா | இந்திரன் | சிறீவர்தினி | மணி சர்மா |  |
| அடிடா | கோவா | சரண் | யுவன் சங்கர் ராஜா |  |
| ஆட்டோகிராப் | ஐ லவ் யூ டா | ஷாலினி | பரத்வாஜ் |  |
| கரோலினா | காதல் சடுகுடு | கார்த்திக் | தேவா |  |
| செர்ரி செர்ரி | லவ் சேனல் | அனுராதா சிறீராம் | தேவா |  |
| என்ன பார்க்கிறாய் | தவமாய் தவமிருந்து | சுசித்ரா | சபேஷ் முரளி |  |
| கல்யாணம்தான் கட்டிகிட்டு | சாமி | கே கே, சிறீலேகா பார்த்தசாரதி | ஹாரிஸ் ஜெயராஜ் |  |
| கிழக்கே பார்த்தேன் | ஆட்டோகிராப் | பரத்வாஜ் |  |  |
| கோடைமலை மேல வச்சு | கண்ணன் வருவான் | சரண், சித்ரா | சிற்பி |  |
| கோழி வந்ததா | ஆஹா | அனுராதா சிறீராம், மலேசியா வாசுதேவன், சுஜாதா மோஹன் | தேவன் |  |
| மெக்கி மெக்கி | காதல் திருடா | அனுராதா சிறீராம் | பரணி |  |
| முல்லைப் பூ | காதல் சாம்ராஜ்ஜியம் | சரண், வெங்கட் பிரபு | யுவன் சங்கர் ராஜா |  |
| முதல் முதலாய் | லேசா லேசா | மதுமிதா, திப்பு | ஹாரிஸ் ஜெயராஜ் |  |
| நெஞ்சத்தைக் கிள்ளாதே | நெஞ்சத்தைக் கிள்ளாதே | பிரஷாந்தினி | பிரேம்ஜி அமரன் |  |
| ஒ ஷல்லல்லா ஜமாய் | ஜூனியர் சீனியர் | பிரேம், யுவன் சங்கர் ராஜா | யுவன் சங்கர் ராஜா |  |
| ஓ.. மரியா | காதலர் தினம் | தேவன், பெபி மணி | ஏ. ஆர். ரகுமான் |  |
| ஒரு மாதிரி | கீ மோ | பிரசாந்தினி | இளங்கோ கலைவாணன் |  |
| பார்த்தேன் பார்த்தேன் | பார்த்தேன் ரசித்தேன் | ரேஷ்மி | பரத்வாஜ் |  |
| பார்த்தே பார்த்தே | ரிலாக்ஸ் | குழுவினர் | தேவா |  |
| பிகாசோ ஓவியம் | ராயல் பேமிலி | பிரசாத் | பரணி |  |
| பொட்டல்ல காதிலே | காதல் ஜாதி | யுவன் சங்கர் ராஜா | இளையராஜா |  |
| ரோசாப்பூ உதட்டுல | தமிழ் | அனுராதா சிறீராம் | பரத்வாஜ் |  |
| சுடும்வரை நெருப்பு | ஜனனம் | பாலாஜி, கார்த்திக், டிம்மி, திப்பு | பரத்வாஜ் |  |
| சுத்துதே சுத்துதே | நேபாளி | விஜய் | சிறீகாந்து தேவா |  |
| பொள்லாச்சி சந்தையிலே | ரோஜாவனம் | பரத்வாஜ் |  |  |
| விளக்குவொன்னு திரிய பார்க்குது | தேவதையைக் கண்டேன் | மாலதி | தேவா | } |
# யுகேந்திரன்

## இசை இயக்குநராக

| ஆண்டு | படம் | மொழி | குறிப்பு |
| --- | --- | --- | --- |
| 2007 | *வீரமும் ஈரமும்* | தமிழ் |  |
| 2008 | *நெஞ்சத்தைக் கிள்ளாதே* | தமிழ் | ஒரு பாடல் மட்டும் |
| 2009 | *பலம்* | தமிழ் |  |
| 2011 | *நெல்லை சந்திப்பு* | தமிழ் |  |
| 2012 | *காதலானேன்* | தமிழ் | } |
# சுஜாதா மோகன்

**சுஜாதா மோகன்** (*Sujatha Mohan*) (பிறப்பு: மார்ச்சு 31, 1964) ஒரு தென்னிந்தியத் திரைப்படப் பின்னணிப் பாடகி. இவர் தமிழ், தெலுங்கு, கன்னடம், மலையாளம், இந்தி மொழித் திரைப்படங்களில் ஏறத்தாழ 20000 பாடல்கள் பாடியுள்ளார். மேலும் இவர் பல விருதுகளும் பெற்றுள்ளார்.
# சுஜாதா மோகன்

## இளமைக் காலம்

சுஜாதா மோகன் மார்ச்சு 31, 1963-ஆம் ஆண்டு, இந்தியாவின் கேரளா மாநிலத்திலுள்ள திருவனந்தபுரத்தில் லட்சுமி என்பவருக்கு, மகளாகப் பிறந்தார். இவருடைய தாத்தா டி. கே. நாராயண பிள்ளை ஆவார். இவர் இந்திய சுதந்திரத்திற்குப் பிறகு, முந்தைய திருவாங்கூர் – கொச்சி மாநில முதல் தலைமை அமைச்சராக இருந்தார்.
# சுஜாதா மோகன்

## திருமண வாழ்க்கை

1981-ஆம் ஆண்டு கிருஷ்ணா மோகன் என்பரைத் திருமணம் செய்துகொண்டார். இவர் ஒரு மருத்துவராகப் பணியாற்றி வருகிறார். இவர்களுக்குச் சுவேதா மோகன் என ஒரு மகள் உள்ளார். இவரும் ஒரு பின்னணிப் பாடகி ஆவார்.
# சுஜாதா மோகன்

## பெற்ற விருதுகள்

- 2001-இல் ‘தில்’ திரைப்படத்தில் இருந்து ‘உன் சமையலறையில்’ பாடலுக்கும், 1996-இல் ‘மின்சார கனவு’ திரைப்படத்தில் இருந்து ‘பூ பூக்கும் ஓசை’ பாடலுக்கும், 1993-இல் ‘புதிய முகம்’ திரைப்படத்தில் இருந்து ‘நேற்று இல்லாத மாற்றம் என்னது’ மற்றும் ‘ஜென்டில்மேன்’ திரைப்படத்தில் இருந்து ‘என் வீட்டு தோட்டத்தில்’ போன்ற பாடலுக்காகச் சிறந்த பின்னணிப் பாடகிக்கான *தமிழ் அரசு மாநில விருது* வழங்கப்பட்டது.
- பதினொரு முறை *பிலிம் கிரிட்டிக்ஸ்* விருது.
- *சினிமா எக்ஸ்பிரஸ்* விருது.
- *தினகரன்* விருது.
- 1996, 1999 மற்றும் 2008-ஆம் ஆண்டுகளில் *கேரளா மாநில திரைப்பட* விருது.
- 2001 மற்றும் 2004-ஆம் ஆண்டிற்கான *ஏசியாநெட் திரைப்பட* விருது.
- 2008 –ஆம் ஆண்டு ஜி.எம்.எம்.ஏ மூலம் *சிறந்த பெண் பாடகர்* விருது.
- 2009 –ஆம் ஆண்டு *ஸ்வராலையா யேசுதாஸ்* விருது.
# மால்குடி சுபா

**மால்குடி சுபா** ஓர் இந்தியத் திரைப்படப் பின்னணிப் பாடகியும் பாப் இசைப் பாடகியும் ஆவார். இவர் தமிழ், தெலுங்கு, கன்னடம், மலையாளம், இந்தி முதலிய மொழிப் படங்களில் மொத்தம் 2500 பாடல்களுக்கும் மேலாகப் பாடியுள்ளார். இவர் உயிரே படத்தில் உள்ள தய்யா தய்யா என்ற பாடல் மூலம் மிக பிரபலமானவர்.  
இவர் இளையராசாவின் இசையில் உருவான நாடோடித் தென்றல் படத்தில் பின்னணிப் பாடகியாக அறிமுகமானார். இவர் தென்னிந்தியத் திரைப்பட நடிகை பிரியாமணியின் உறவினர்.
# சைந்தவி (பாடகி)

**சைந்தவி** (*Saindhavi*, பிறப்பு:3 சனவரி 1989) ஒரு கருநாடக இசைப்பாடகியும் தென்னிந்திய திரையிசைப் பாடகியுமாவார். இவர் தனது 12-ஆவது வயது முதல் பாடி வருகின்றார்.
# சைந்தவி (பாடகி)

## குடும்ப வாழ்க்கை

சைந்தவிக்கும் இவரது பள்ளித்தோழன் ஜி. வி. பிரகாசுக்கும் 27 சூன் 2013 இல் சென்னையில் திருமணம் நடந்தது. இந்த இணையருக்கு ஒரு மகள் உள்ளார்.
2024 மே 13 அன்று விவாகரத்து செய்வதாக அறிவித்தனர்.
# சைந்தவி (பாடகி)

## திரைப்படவியல்

### தொலைக்காட்சிகளில்

| **ஆண்டு** | **தொடர்** | **பாடல்** | **இசையமைப்பாளர்(கள்)** | **வரிகள்** | **இணைந்து பாடியோர்** | **தொலைக்காட்சி** |
| --- | --- | --- | --- | --- | --- | --- |
| 2007 | *அத்திப்பூக்கள்* | "ஆரி ஆரோ உறவுகளே" | எக்சு.பௌல்ராஜ் | கிருத்தியா | சன் தொலைக்காட்சி |  |
| 2012 | *வள்ளி* | "காலம் ஒரு நதியென" | எக்சு.பௌல்ராஜ் | கிருத்தியா |  |  |
| 2019 | *தமிழ்ச்செல்வி* | "அன்புமனம் கொண்டவள்" |  |  |  |  |
| 2021 | *தாலாட்டு* | "தாலாட்டு தாலாட்டு" |  |  |  |  |
| 2022 | *கனா* | "கண்ணால வால் எடுக்குறா" | ஜீ தமிழ் |  |  |  |
| 2023 | *மீனா* | "பூவே கதை பேசலாமா" | *அஜீஸ்* | *சினேகன்* | சன் தொலைக்காட்சி |  |
| 2023 | *சிங்கப் பெண்ணே* | "சிங்கப் பெண்ணே வா" | *பழநிபாரதி* |  |  |  |
# வீற்றிருந்த பெருமாள் கோவில், வேப்பத்தூர்

**வீற்றிருந்த பெருமாள் கோவில், வேப்பத்தூர்** (*Veetrirundha Perumal Temple*) என்பது இந்து சமயக் கடவுள் விஷ்ணுக்குரிய கோவிலாகும். இக்கோவில் தமிழகத்தில் தஞ்சாவூர் மாவட்டத்தின் திருவிடைமருதூர் வட்டத்தில் அமைந்துள்ள வேப்பத்தூர் கிராமத்தில் உள்ளது.  
கற்கள் மற்றும் சாந்து கொண்டு அமைக்கப்பட்ட இந்த விஷ்ணு கோவில் பொ.ஊ. 850-களில் பல்லவ மன்னர்களாலும் பின்னர் சோழ மன்னன் முதலாம் இராஜராஜ சோழனாலும் அதற்குப் பிறகு 1520களில்
கிருஷ்ணதேவராயராலும் கட்டுவிக்கப்பட்டிருக்க வேண்டும் என்று கருதப்படுகிறது. செங்கல்லால் ஆன பழைய கோவிலுக்கு மேல் இக்கோவில் கருங்கல்லால் கட்டப்பட்டுள்ளது. தமிழ் நாட்டில், பல்லவர் காலத்துக்கும் முந்தைய கோவில்களாக அறியப்பட்டுள்ள மிகவும் பழமையான இரண்டு கோவில்களில் இக்கோவில் ஒன்றாகும். மற்றொன்று சாளுவண் குப்பத்தில் 2004 சுனாமிக்குப் பின் அகழ்ந்தெடுக்கப்பட்ட சுப்பிரமணியர் திருக்கோவில். வீற்றிருந்த பெருமாள் கோயில் புதுப்பித்தலுக்காகக் காத்திருக்கிறது.
# வீற்றிருந்த பெருமாள் கோவில், வேப்பத்தூர்

## கட்டுமானம்

சுமார் 40 அடி உயரத்தில் கூரையால் மூடப்பட்ட விமானம். தற்போது தமிழகத்தில் இவ்வாறாக செங்கல் கட்டுமானத்துடன் கூடிய விமானம் எதுவும் இல்லை. சிதைந்த நிலையில் உள்ள கட்டட அமைப்புகள் ஒரு காலத்தில் இக்கோயில் சிறப்பான நல்ல நிலையில் கட்டுமானத்தோடு இருந்ததை உணர்த்துகிறது. தரைப்பகுதியிலிருந்து மேடை போன்று சற்று உயர்ந்த நிலையில் சென்றால் கருவறையை அடையலாம்.
கருவறைக்கு மேல் தஞ்சாவூர் பெரிய கோயிலின் விமான உட்புறத்தில் காணப்படும் கூடு போன்ற அமைப்பு காணப்படுகிறது.
# வீற்றிருந்த பெருமாள் கோவில், வேப்பத்தூர்

## மூலவர், பிற சிற்பங்கள்

கருவறையில் மூலவரோ அருகில் உள்ள கட்டுமானங்களில் பிற தெய்வங்களோ இல்லை. மூலவரையும் பிற சிற்பங்களையும் தனியாக அருகே ஓர் அறையில் காணலாம். கருவறையின் உட்பக்கச் சுவரில் ஓவியங்களைக் காணமுடியும்.
# வீற்றிருந்த பெருமாள் கோவில், வேப்பத்தூர்

## ஓமந்தூர் வீற்றிருந்த பெருமாள்

இதே பெயரில் உள்ள மற்றொரு வீற்றிருந்த பெருமாள் கோயில் புதுப்பிக்கும் பணி தற்போது நடைபெற்றுவருகிறது.
# கார்கீவ்

2005-இல் வெளியிட்ட உக்ரைன் நாட்டின் வரைபடம், நீளம் மற்றும் அகலம் ]]
**கார்கீவ்** (*Kharkiv*, ) அல்லது **கார் கோஃப் ** (*Kharkov*, ) உக்ரைனின் நாட்டின் கார்கிவ் மாகாணத்தின் தலைநகரம் ஆகும். இது உக்ரைன் தலைநகர் கீவ் நகரத்திற்கு அடுத்த இரண்டாவது மிகப்பெரும் நகரமாகும். யூஈஎஃப்ஏ யூரோ 2012 நடத்தப்படும் நான்கு உக்ரைனிய நகரங்களில் இதுவும் ஒன்றாகும்.
# லிவீவ்

**லிவீவ் ** (Lviv) மேற்கு உக்ரைனில் உள்ள லிவீவ் மாகாணத்தின் தலைநகரம் ஆகும். உக்ரைனின் இன்றைய பண்பாட்டு மையங்களில் முக்கிய இடம் பெற்றுள்ள லிவீவ் வரலாற்றிலும் போலிய மற்றும் யூதர்களின் பண்பாட்டு மையமாக இருந்துள்ளது. இரண்டாம் உலகப் போர், பெரும் இன அழிப்பு மற்றும் அதைத் தொடர்ந்த 1944-46 ஆண்டின் போலிய இடம்பெயர்வுகள் வரையிலும் போலந்தியர்களும் யூதர்களுமே பெரும்பான்மையினராக இருந்தனர். வரலாற்றுச் சிறப்புமிக்க பழங்காலக் கட்டிடங்களும் கற்கள் பதித்த சாலைகளும் உலகப்போரில் தப்பித்து பிந்தைய சோவியத் ஆட்சியிலும் சிதைவுறாது உள்ளது. லிவீவ் பல்கலைக்கழகமும் லிவீவ் பல்தொழில் கழகமும் உயர் கல்வி நிலையங்களாக விளங்குகின்றன. உலகத்தரம் வாய்ந்த பண்பாட்டு நிறுவனங்களாக சேர்ந்திசை இசைக்குழுவும் *லிவீவ் ஓப்பரா மற்றும் பாலே தியேட்டரும்* புகழ்பெற்றுள்ளன. *ஓல்டு டவுன்* எனப்படும் பண்டைய நகர்ப்பகுதி உலகப் பாரம்பரியக் களப் பட்டியலில் இடம் பெற்றுள்ளது. செப்டம்பர் 2006இல் லிவீவ் தனது 750வது ஆண்டுநாளைக் கொண்டாடியது.  
யூஈஎஃப்ஏ யூரோ 2012 நடத்தப்படும் நான்கு உக்ரைனிய நகரங்களில் இதுவும் ஒன்றாகும்.
# இருசமய விளக்கம்

**இருசமய விளக்கம்** என்னும் நூல் அரிதாசர் என்பவரால் பாடப்பட்டது. சைவம், வைணவம் ஆகிய இரு சமயக் கருத்துகளை விளக்கவந்த நூல் இது. எனினும் இதில் சைவக் கருத்துகள் மறுக்கப்ப்படு வைணவக் கருத்துகள் நிலைநாட்டப்படுகின்றன.  
;சூழல்
- கி. பி. 1100-க்குப் பிறகு வைணவ சமயம் மேலோங்கியது.
- மேலோங்கிய நூல்களில் பெரும்பான்மை மணிப்பிரவாள நடையில் அமைந்தவை.
- அவை அந்தணர்களால் செய்யப்பட்டவை.
- அரிதாசர் தமிழில் நூல் செய்தார்.
- வேளாளர்  
;நூலைப் பற்றிச் சில குறிப்புகள்
- இரண்டாயிரத்துக்கு மேற்பட்ட பாடல்கள் கொண்டவை.
- சிவபுராணக் கருத்துக்கள் மறுக்கப்பட்டுள்ளன.
;நூலின் ஓட்டம்
:ஆரணவல்லி – திருமால் அடிமை
:ஆகமவல்லி – சிவனடிமை
::இருவரும் நீராடி மீண்டு இறைவனை வழிபடும்போது உரையாடுவதாக நூல் செல்கிறது.
ஆகமவல்லி பாட்டு
:ஆல மரத்தை அடக்கிய வித்தென அண்டமெலாம் எளிதில்
:சால அடக்கி அளிப்பவனே திகழ் சந்திர சேகரனே
:மால் அயனுக்கும் அனந்த மறைக்கும் நல் வானவருக்கும் எலாம்
:மூலம் எனத்தகு காரணனே நம! முக்கண்ணனே நம!
ஆரணவல்லி பாட்டு
:அந்தமும் ஆதியும் ஆகிய பேரொளி ஆம் உனை மா மறையால்
:முந்து உணர்வோர் சிலர் அல்லது மாறுகொள் மோகன நூல் வழி நீ
:தந்த பெருஞ் சமயங்களையே பர தத்துவம் என்று உணர
:புந்தி மயக்கிடும் அச்சுதனே! பரிபூரணனே! நமவே!
- வேத வகைகள் இந்த நூலில் குறிப்பிடப்பட்டு விளக்கப்பட்டுள்ளன.
- இந்த நூல் 16ஆம் நூற்றாண்டில் தோன்றியது.
# அரிதாசர்

**அரிதாசர்** 16 ஆம் நூற்றாண்டில் வாழ்ந்த தமிழ்ப் புலவர். இருசமய விளக்கம் என்னும் நூல் இவரால் பாடப்பட்டது.
- கி. பி. 1100 இற்குப் பிறகு வைணவ சமயம் மேலோங்கியது.
- மேலோங்கிய நூல்களில் பெரும்பான்மை மணிப்பிரவாள நடையில் அமைந்தவை.
- அவை அந்தணர்களால் செய்யப்பட்டவை.
- வடிவழகிய நம்பி என்பவர் அரிதாசரைத் தாமே அழைத்து மாணவராக ஆக்கிக்கொண்டார்.
- பெத்த பெருமாள் என்பவர் இவரது உடன்மாணாக்கர்.
- இந்தச் செய்திகள் இவரது நூலின் இறுதியில் உள்ள “பழிச்சினர்ப் பரவல்” என்னும் பகுதியில் கூறப்பட்டுள்ளன.
- அரிதாசர் தமிழில் நூல் செய்தார்.
- வேளாளர்
# அரிதாசர்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
# வேத வகைகள்

வேதங்கள் நான்கு என்பது பெரும்பாலோர் அறிந்த செய்தி. அரிதாசர் என்பவர் எழுதிய இருசமய விளக்கம் என்னும் தமிழ் நூலில் வேதத்தின் வகைப்பாடுகள் பல குறிப்பிடப்பட்டுள்ளன.
# வேத வகைகள்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
# தேசிய விளையாட்டரங்கம், வார்சா

**தேசிய விளையாட்டரங்கம்** போலந்து நாட்டில் வார்சா நகரத்தில் அமைந்துள்ள ஓர் கால்பந்தாட்ட விளையாட்டரங்கம் ஆகும். 2008 ஆண்டில் கட்டத் துவங்கி நவம்பர் 2011 முடிவடைந்த இந்த அரங்கத்தில் ௫௮,௫०० (58500) பார்வையாளர்கள் அமரக்கூடும். இதுவே போலந்தின் மிக கூடிய இருக்கைகள் கொண்ட விளையாட்டரங்கமாகும். யூரோ 2012 கால்பந்துப் போட்டிகளுக்காக சுமார் ௧,௯௧௫ (1615) மில்லியன் போலிய நாணயம் இசுவாட்டெ செலவில் கட்டப்பட்டுள்ளது. இந்த விளையாட்டரங்கில் யூரோ 2012 போட்டிகளின் துவக்க ஆட்டம், காலிறுதி மற்றும் அரையிறுதி போட்டிகள் விளையாடப்படும்.
# ஒலிம்பிக் தேசிய விளையாட்டு வளாகம்

**ஒலிம்பிக் தேசிய விளையாட்டு வளாகம் ** (*Olympic National Sports Complex*) அல்லது **ஒலிம்பிக் விளையாட்டரங்கம்**; ) என்பது உக்ரைன் நாட்டின் தலைநகர் கீவில் கட்டப்பட்டுள்ள ஓர் பல்பயன் விளையாட்டரங்கம் ஆகும். நகரின் நடுவான செரேபனாவ் குன்றின் சரிவுகளில் அமைந்துள்ள இந்த வளாகம் உக்ரைனின் முதன்மை விளையாட்டு அரங்குகளில் ஒன்றாகும். கிழக்கு ஐரோப்பாவில் மாஸ்கோவிலுள்ள லுழ்நிகி விளையாட்டரங்கிற்கு அடுத்ததாக இரண்டாவது பெரும் அரங்கமாக விளங்குகிறது. ஒலிம்பிக் விளையாட்டுப் போட்டிகளுக்காகக் கட்டப்பட்டுள்ள இந்த விளையாட்டரங்கில் பல நவீன வசதிகள் கட்டமைக்கப்பட்டுள்ளன. 1980ஆம் ஆண்டில் கோடைக்கால ஒலிம்பிக் விளையாட்டுப் போட்டிகளில் கால்பந்தாட்டப் போட்டிகள் இங்குதான் விளையாடப்பட்டன.  
விரிவான புனரமைப்புப் பணிகளை அடுத்து இந்த விளையாட்டரங்கம் அக்டோபர் 9, 2011 அன்று சக்கீராவின் இசை நிகழ்ச்சியுடன் துவங்கப்பட்டது. முதல் பன்னாட்டு கால்பந்தாட்டம் நவம்பர் 11, 2011 அன்று உக்ரைனுக்கும் செருமனிக்கும் இடையே நட்புக்காக நடைபெற்றது; இந்த ஆட்டம் 3–3 என்ற புள்ளிகளில் சமனாக முடிந்தது. யூரோ 2012இன் இறுதி ஆட்டம் இங்குதான் நடைபெறுகிறது.
# ஒலிம்பிக் தேசிய விளையாட்டு வளாகம்

## யூஈஎஃப்ஏ யூரோ 2012

| நாள் | அணி #1 | முடிவு | அணி #2 | சுற்று |  |
| --- | --- | --- | --- | --- | --- |
| 11 சூன் 2012 | **2-1** | குழு D | - |  |  |
| 15 சூன் 2012 | - | குழு D | - |  |  |
| 19 சூன் 2012 | - | குழு D | - |  |  |
| 24 சூன் 2012 | குழு D வெற்றியாளர் | - | குழு C இரண்டாமிடத்தவர் | காலிறுதி ஆட்டம் | - |
| 1 சூலை 2012 | 29வது ஆட்ட வெற்றியாளர் | - | 30வது ஆட்ட வெற்றியாளர் | இறுதி ஆட்டம் | - |
# இருபா இருபது உரை

**இருபா இருபது உரை** என்னும் நூல் இருபா இருபது என்னும் நூலுக்கு எழுதப்பட்ட உரை. இந்த உரைநூல் தி௫க்கயிலாய பரம்பரை வேளாக்குறிச்சி ஆதீன சீடர் மதுரை-சிவப்பிரகாசர் என்பவரால் எழுதப்பட்டது.
- இந்த உரைநூலின் காலம் 15ஆம் நூற்றாண்டு. கணக்கீட்டுப்படி 1488 (சக ஆண்டு 1410). இந்த ஆண்டு இந்த உரையின் தொடக்கத்தில் குறிப்பிடப்பட்டுள்ளது.
- 1677-ல் திருவாடுதுறை நமசிவாயத் தம்பிரான் இந்த இருபா இருபது நூலுக்கு மற்றொரு உரை எழுதும்போது மதுரை-சிவப்பிரகாசர் உரையை அப்படியே எடுத்துக்காட்டி மேலும் விளக்கிச் செல்கிறார். இந்த உரை அச்ச கியுள்ளது.
- சிவப்பிரகாசர் உரை அச்சாகவில்லை.
# இருபா இருபது உரை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# மதுரை சிவப்பிரகாசர்

**மதுரை சிவப்பிரகாசர்** .
தமிழிலுள்ள செய்யுள் நூல்களுக்கு உரை எழுதிய ஆசிரியர்களில் ஒருவர். இவரது காலம் 15ஆம் நூற்றாண்டு. இவர் உரை எழுதியுள்ள நூல்கள்:
- இருபா இருபது
- சிவப்பிரகாசம்  
;இவரது குரு
:சிற்றம்பல நாடிகள் பரம்பரையில் வந்தவர் காவை-அம்பலநாதத் தம்பிரான். இவரது மாணாக்கரின் வழிவந்த தி௫க்கயிலாய பரம்பரை வேளாக்குறிச்சி ஆதீன சீடர் மதுரை ஞானப்பிரகாச முனிவரின மாணாக்கர் மதுரை-சிவப்பிரகாசர்.
-
# மதுரை சிவப்பிரகாசர்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# பண்டார் செரி பெகாவான்

**பண்டார் செரி பெகாவான்** (ஆங்கிலம்: *Bandar Seri Begawan*; மலாய்: *Bandar Brunei*; ஜாவி: بندر سري بڬاوان; ) என்பது புரூணை சுல்தானகத்தின் தலைநகரம் ஆகும். இதுவே அந்த நாட்டின் மிகப்பெரிய நகரமும் ஆகும்.  
2010-ஆம் ஆண்டில் பண்டார் செரி பெகாவான் மக்கள் தொகை 140,000. இருப்பினும் பண்டார் செரி பெகாவான் நகரத்தைச் சூழ்ந்த புறநகர்ப் பகுதியிலும் சேர்ந்து 276,608 பேர் வசிக்கின்றனர். பண்டார் செரி பெகாவான் நகரம்; புரூணை - முவாரா மாவட்டத்தின்]] (*Brunei-Muara District*) ஒரு பகுதியாகும்.  
புரூணை நாட்டின் மக்கள்தொகையில் 70 விழுக்காட்டிற்கும் அதிகமான மக்கள் முவாரா மாவட்டத்தில் வசிக்கின்றார்கள். பண்டார் செரி பெகாவான் நாட்டின் மிகப்பெரிய நகர்ப்புற மையம்; மற்றும் நாட்டின் ஒரே நகரமாகவும் விளங்குகிறது. புரூணை அரசாங்கத்தின் இருப்பிடமாகவும், வணிக கலாசார மையமாகவும் திகழ்கிறது.  
புரூணையின் 28-ஆவது சுல்தானாகப் பொறுப்பு வகிக்கும் தற்போதைய சுல்தான் அசனல் போல்கியாவின் (*Sultan Hassanal Bolkiah*) தந்தையார் மூன்றாம் சுல்தான் உமர் அலி சைபுடியன் (*Sultan Omar Ali Saifuddien III*) நினைவாக 1970-ஆம் ஆண்டில் மறுபெயரிடப்படும் வரை **புரூணை நகரம்** (*Brunei Town*) என்றே அறியப்பட்டது.
# பண்டார் செரி பெகாவான்

## வரலாறு

புரூணையில் முதல் மனிதக் குடியேற்றம் ஆறாம்; ஏழாம் நூற்றாண்டுகளில் நிகழ்ந்துள்ளது. தற்போதைய மலாய் வணிக மையம் மற்றும் பண்டார் செரி பெகாவான் நகரின் இடத்திற்கு அருகில் இருக்கும் மீன்பிடித் துறைமுகம் ஆகியவற்றைக் கொண்டு அதனை உறுதிப்படுத்தலாம்.  
புரூணை ஆற்றின் (*Brunei River*) கரைகளில் எட்டாம் நூற்றாண்டில் இரண்டாம் குடியேற்றம் நிகழ்ந்துள்ளது. புரூணை ஆற்றின் கம்போங் ஆயரில் (*Kampong Ayer*) உள்ள குடியேற்றங்களைப் போன்றே, தற்போதைய புரூணை அருங்காட்சியகத்தின் (*Brunei Museum*) எதிர் கரையில் அந்தக் குடியேற்றம் நிகழ்ந்துள்ளது.
# பண்டார் செரி பெகாவான்

## வரலாறு

### சுல்தானக ஆட்சி

15-ஆம் நூற்றாண்டு முதல் 17-ஆம் நூற்றாண்டு வரையிலான புரூணை பேரரசு (*Bruneian Empire*) காலத்தில், பிலிப்பீன்சின் தெற்குப் பகுதி மற்றும் அதன் தலைநகரான மணிலா உட்பட போர்னியோவின் ஒரு பகுதியை புரூணை சுல்தானகம் (*Brunei Sultanate*) ஆட்சி செய்துள்ளது.  
புரூணை நகரப் பகுதிக்கு அருகிலுள்ள நீர்நிலைக் குடியேற்றம் (*Water Settlement*) புரூணை சுல்தானகத்தின் மூன்றாவது மையமாக மாறியது. எசுப்பானியர்கள், இடச்சுக்காரர்கள்
மற்றும் பிரித்தானியர்கள் போன்ற மேற்கத்தியர்களின் வருகையின் காரணமாக 18-ஆம் நூற்றாண்டில் சுல்தானக ஆட்சி வீழ்ச்சி அடைந்தது. அப்போது மக்கள் தொகை 20,000 என உச்சத்தில் இருந்து படிப்படியாகக் குறைந்தது.
# பண்டார் செரி பெகாவான்

## புவியியல்

இந்நகரம் புரூணை ஆற்றின் வட கரையில் அமைந்துள்ளது. வெப்பவலய மழைக்காடுகளின் காலநிலையைக் கொண்டுள்ள இந்நகரில் வருடத்தின் முழுப்பகுதியும் மழைவீழ்ச்சி அதிகமாகக் காணப்படுகின்றது.
# பண்டார் செரி பெகாவான்

## சகோதர நகரம்

- நாஞ்சிங், சீனா
# பிரசாந்தினி

**பிரசாந்தினி** தமிழில் முதன்மையாகப் பாடிவரும் ஒரு திரைப்படப் பின்னிணிப் பாடகி. இவர் புகழ்பெற்ற பாடகர் மலேசியா வாசுதேவனின் மகளும் யுகேந்திரனின் உடன் பிறந்தவரும் ஆவார். இவர் ஹாரிசு ஜெயராஜின் இசையில் உருவான 12பி என்னும் படத்தின் மூலம் பின்னணிப் பாடகியாக அறிமுகமானார்.
# இசுரேலில் வேளாண்மை

**இசுரேலில் வேளாண்மைத் துறை** நன்கு வளர்ச்சிபெற்ற துறையாக விளங்குகிறது. இசுரேலின் தட்பவெப்பநிலை வேளாண்மைக்குச் சாதகமாக இல்லாத சூழலிலும் இசுரேல் வேளாண் விளைபொருட்களை ஏற்றுமதி செய்யும் ஒரு முக்கியமான நாடாகவும் வேளாண் தொழில்நுட்பத்தில் ஒரு முன்னோடி நாடாகவும் உள்ளது. இந்நாட்டின் பரப்பில் பாதிக்கு மேல் பாலை நிலமாகும். மேலும் இங்கு நிலவும் வெப்பநிலையும் நீர்ப்பற்றாக்குறையும் வேளாண்மைக்குப் பாதகமாக அமைந்துள்ளன. நாட்டின் பரப்பில் 20% மட்டுமே இயல்பாக வேளாண்மைக்கு ஏற்றவை. வேளாண்மைத் துறை இசுரேலின் மொத்த உள்நாட்டு உற்பத்தியில் 2.5% ஆகவும் ஏற்றுமதியில் 3.6% ஆகவும் உள்ளது. நாட்டின் மொத்த வேலை செய்யும் மக்களின் உழவுப் பணி செய்பவர்கள் 3.7%. இசுரேல் தனது உள்நாட்டுத் தேவையில் 95% அளவுக்குத் தானே உற்பத்தி செய்து கொள்கிறது. தானியங்கள், எண்ணெய் வித்துக்கள், இறைச்சி, காப்பி, கொக்கோ, சர்க்கரை போன்றவற்றை இறக்குமதி செய்கிறது.
# நெஞ்சுவிடு தூது

**நெஞ்சுவிடு தூது**, உமாபதி சிவாச்சாரியார் என்பவரால் எழுதப்பட்ட நூலாகும். இது 14-ஆம் நூற்றாண்டில் சாலிவாகனம் 1233 (பொஊ 1311) ஆம் ஆண்டில் பாடப்பட்டது. இந்நூலின் செய்யுள்கள் கலிவெண்பாவில் பாடப்பட்டுள்ளன. இந்நூலின் ஆசிரியர், தனது ஞானாசிரியனைத் தலைவனாக நினைத்துத் தன்னைக் காதலியாகப் பாவித்துத் தனது மனதைத் தலைவனின் அன்பையும் அருளையும் பெற்று வரத் தூது அனுப்புவதாக இந்நூல் அமைந்துள்ளது.  
இந்நூலில் இறைவனைத் தலைவனாகப் பாவித்து எழுதப்பட்டுள்ளதால், இறைவனது பெருமைகளும், சைவ சித்தாந்த கொள்கைகளும் கூறப்படுகின்றன. அவருடைய இயல்பு, பசு, பாச இயல்பு ஆகியவை பற்றி எழுதப்பட்டுள்ளது.
# நெஞ்சுவிடு தூது

## பகுதிகள்

மூன்று பகுதிகளாகக் காணத்தக்க இந் நூலின்
- முதற்பகுதியில், இறைவன் இயல்பு, உயிரின் இயல்பு, தளைகளின் இயல்பு எனச் சைவ சித்தாந்தத்தின் உண்மைகளான இறைவன், உயிர், மலங்கள் ஆகியன பற்றிக் கூறப்பட்டுள்ளது.
- இரண்டாம் பகுதியில் இறைவனுடைய நிலையை மலை, நாடு, ஆறு, ஊர், தார், குதிரை, யானை, கொடி, முரசு, ஆணை எனும் தசாங்கங்களின் அடிப்படையில் நூலாசிரியர் விளக்கியுள்ளார்.
- மூன்றாம் பகுதியில் இறைவனது பெருமை, ஞானாசாரியன், குரு உபதேசம், அடையும் இடம் என்பவை தொடர்பில், பிற சமயங்களில் மயங்காது, சைவ சித்தாந்தக் கொள்கைகளைக் கடைப்பிடிக்குமாறு அறிவுறுத்தப்படுகிறது.
# நெஞ்சுவிடு தூது

## நூலின் சிறப்பு

**இந்நூலின் இறுதி அங்கமாகத் தனி வெண்பா ஒன்றினை முழுக்கருத்தையும் விளக்கும் வகையில் நூலாசிரியர் அமைத்திருக்கின்றார்.**
# திருவள்ளுவமாலை

**திருவள்ளுவ மாலை** (*Tiruvalluva Malai*) எனும் நூல் திருக்குறளின் பெருமைகளையும், திருவள்ளுவரின் பெருமைகளையும் புகழ்ந்து எழுதப்பட்ட பாடல்களின் தொகுப்பு ஆகும். திருவள்ளுவமாலை ஒருநூலுக்கோ, நூலாசிரியனுக்கோ இப்படி எல்லாப் புலவர்களும் வரிசை கட்டிப் புகழாரம் தொடுத்தளித்தது, திருக்குறளுக்கும் திருவள்ளுவருக்கும் மட்டுமே கிடைத்த முதற் சிறப்பு. திருவள்ளுவமாலையில் ஐம்பத்தைந்து பாடல்கள் உள்ளன. ஐம்பத்து மூன்று புலவர்கள் பாடியுள்ளார்கள். இடைக்காடர், ஔவையார் இருவரும் குறட்பாவிலும், ஏனைய ஐம்பத்து மூவரும் வெண்பாக்களாலும், வள்ளுவரையும் திருக்குறளையும் புகழ்ந்த பாமாலைகள் இந்நூலில் இடம் பெற்றுள்ளன.
# திருவள்ளுவமாலை

## காலம்

இதில் உள்ள பாடல்களைப் பாடிய புலவர்களின் பெயர்கள் சார்த்தப்பட்டவை. இந்தத் தொகுப்புநூல் உருவான காலம் பொ.ஊ. 11 -ஆம் நூற்றாண்டு.
;சான்றுகள்
- சங்கப் புலவர்களும் சம காலத்தவர் அல்லர்.
- இதில் உள்ள புலவர் பாரதம் பாடிய பெருந்தேவனார், 9-ஆம் நூற்றாண்டில் வாழ்ந்தவர்.
- புலவர் எண்ணிக்கையில் குழப்பம்.
- ஒருவர் பாடிப் பிறர்மேல் சாற்றிய நூல்கள் (திருமூலர் ஞானம், திருவள்ளுவர் ஞானம்)
;பிற்காலப் புகழாரம்
இவை தவிர்த்துக் கல்லாடனார், சிவப்பிரகாசர், பாரதியார், பேராசிரியர் மனோன்மணீயம் பெ.சுந்தரனார், கவிமணி, பாரதிதாசன் போன்ற இடைக்கால மற்றும் பிற்காலப் புலவர்களும் திருக்குறளைப் புகழ்ந்து பாடல்கள் இயற்றி உள்ளனர். அவை திருவள்ளுவ மாலையில் இடம் பெறா.
# திருவள்ளுவமாலை

## திருவள்ளுவ மாலையிலுள்ள பாடல்கள்

#### கற்பனைப் படைப்புகளின் பாடல்கள்

**1 அசரீரி** — சங்கப்பலகையில் திருவள்ளுவரோடு உருத்திரசன்மன் புலவரும் வீற்றிருக்கலாம்.  
**2 நாமகள்** — முன்பு நான்கு வேதங்களைப் பிரமன் வாயிலிருந்து சொன்னேன். அடுத்து பாரதம் சொன்னேன். இப்போது திருவள்ளுவர் வாயிலிருந்து திருக்குறள் சொல்கிறேன்.  
**3 இறையனார்** — திருக்குறள் வாடாத கற்பக மலர் போன்றது.
# திருவள்ளுவமாலை

## திருவள்ளுவ மாலையிலுள்ள பாடல்கள்

#### புலவர் பாடல்கள்

திருக்குறளுக்குப் பெருமை சேர்க்க விரும்பிய ஒரு சிறந்த புலவர் சங்க காலப் புலவர்கள் சிலரது பெயரில் பாடல்கள் எழுதித் தொகுத்துத் தந்த நூலே திருவள்ளுவ மாலை எனபதை ஊன்றெண்ணிப் பார்த்துப் படிப்போர் எளிதாக உணர்ந்துகொள்ள முடியும்.  
இவர்கள் திருக்குறளைப் பெரிதும் மதித்துப் போற்றிச் சூட்டியுள்ள புகழாரங்களைத் திருக்குறளுக்குப் புகழாரம் என்னும் பகுதியில் காணலாம்.
# திருவள்ளுவமாலை

## திருவள்ளுவ மாலையிலுள்ள பாடல்கள்

### திருக்குறளைப் பகுத்துக் காட்டும் பாடல்கள்

**16 நத்தத்தனார்** — 'ஆயிரத்து முந்நூற்று முப்பது அருங்குறளும் பாயிரத்தினோடு பயின்றபின்' வேறு நூலைக் கேட்க வேண்டியதில்லை என்னும்போது பாயிரம் பாடல் 1330-ல் அடங்கவில்லை.  
இதன் விரிவை திருக்குறள் பகுப்புக்கள் என்னும் பகுதியில் காணலாம்.